**Monori Járásbíróság**

**XXXXXXXXX/2015/3**

Tisztelt XXXXX dr. XXXXXXXXX bírónő !

Kaptam Öntől egy fenti ügyszámra vonatkozó idéző végzést, melynek felhívására szívesen eleget is tennék.

A levelemben található - Nyilatkozat - tartalma miatt viszont ennek feltételei sajnos nem állnak fenn.

Hivatkozva a pp. 1§-ra, és tekintve felperest, jelenleg Ön nem tud pártatlan lenni ebben az ügyben.

**Megkérem a T. Bírónőt, hogy a – magánokiratba foglalt – nyilatkozatomra, a benne található 1-es és 4-es pontban tett állításaimra személyesen készítse el és 15 napon belül nyújtsa át részemre a hivatalos, érdemi cáfolatát.**

**Az 1-es és 4-es pontok cáfolatának hiányában a nyilatkozatomban található állításaim megalapozottnak tekinthetők és a pp. 1§-a értelmében Ön az elfogultság tényállása miatt nem bíráskodhat ügyemben. [ pp. 13.§ (1) / e. ]**

Amennyiben a a kért cáfolatot megkapom – az ügyvitel felgyorsítása érdekében – még a következőket nyilatkozom:

Az érintett ügyben kérem a T. Bírónőt a kereset elutasítására, illetve a Felperes perköltségben való marasztalására. Egyrészt nincs köztünk jogvita, hiszen a felperesi mellékletben megtalálható levelezésemből kiderül, hogy ki szeretném fizetni az állítólagos tartozásomat, csak előtte igazolnia kell Felperesnek követelése törvényes feltételeit, ami túlmutat egy engedményezési értesítőn és teljesítési utasításon. Másrészt Felperes nem rendelkezik kereshetőségi joggal az érintett ügyben, az általa leadott papírok alapján a perbeli legitimáció hiánya megállapítható.

Indoklás:

Felperes keresetlevelében és mellékleteiben található állításaival kapcsolatban a következő hiányosságokat és valótlanságokat találtam:

1. A „hitelkártya igénylőlap és szerződés” nevű iraton nem található az aláírásom.

2. A „Visszaigazoló lap hitelszámla nyitásról” nevű iraton nem található az aláírásom.

3. A „Visszaigazoló lap K&H EC/MC credit igényléséről” nevű iraton nem található az aláírásom.

4. Felperes állítása szerint engedményezési szerződést kötött jogelődjével. Ez nem található a mellékletben. Helyette „Jogutódlási nyilatkozat” található, melyben világosan le van írva, hogy a nyilatkozat milyen feltételekkel érvényes. A feltételek felsorolásának 1-es pontjában meghatározásra került, hogy a „Felek együttesen rögzítik, hogy egymással 2015.03.10.-én engedményezési szerződést kötöttek”. Felperessel történt levelezésem eredményeképpen kijelenthetem, hogy nincs hatályossá vált engedményezési szerződés Felperes és jogelődje között.

5. Felperes azt állítja keresetlevelében, hogy Alperes kijelentette: tartozását nem fogja megfizetni. Én ilyet nem állítottam. Levelezésemből kiderül, én csak azt állítottam a 2015.05.18.-án kelt levelemben, hogy „nem volt és jelenleg sincs tartozásom”. Ennek a kijelentésnek oka, hogy Felperes nem volt velem együttműködő az általam kért adatok átadásában. A 2015.03.29.-én kelt levelemben az első vastagon kiemelt mondat a következő: „ Szeretnék eleget tenni kérésének, de előbb bizonyítania kell felszólítása törvényességét”. Az állítólagos tartozásom jövőbeli alakulásával kapcsolatosan ez az egyetlen mondat, amit Felperesnek írtam.

6. Felperes azt állítja keresetlevelében, hogy Alperes a telefonos egyeztetés során nem volt hajlandó beazonosítani magát és elutasítóan viselkedett a telefonos beszélgetés folytatásával kapcsolatban.

Itt jegyzem meg mellékesen, hogy a T. Bírónő sem telefonon értesített engem az idéző végzésével kapcsolatban hanem - az egyetlen törvényes eszközt használva – tértivevényes levelet küldött.

Ezért a Felperes telefonos adategyeztetésének kísérletére most mást nem reagálnék. Azt viszont cáfolom, hogy elutasítóan viselkedtem volna, hiszen az adategyeztetési kísérlet sikertelensége után Felperes volt az, aki elutasítóan viselkedett a telefonos beszélgetés folytatásával kapcsolatban. Ez a pont az ügy érdemi részére nincs jelentős hatással, de visszautasítok minden olyan felperesi próbálkozást, ahol Felperes engem a kapcsolat és a kommunikáció gátlásával vagy akadályozásával vádol. Első felperesi levélre 3 napon belül válaszoltam, jogkövető magatartásom, kommunikációra való hajlandóságom bizonyítható.

XXXXX, 2015.10.08. Tisztelettel\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

XXXXXXXXXXXX

UCC 1-308§ További kötelezettségek nélkül minden jogomat fenntartom

Melléklet: Nyilatkozat